مدبحة ماسبيرو ابتدت بمسيرات من شبرا لحد مبنى الإذاعة والتليفزيون المصرى (ماسبيرو) فى 9 اكتوبر 2011 ،عملها الاقباط كتعبير عن غضبهم من الاعتداءت اللى بتحصل من وقت للتانى عليهم و على ممتلكاتهم و على كنايسهم عن طريق متطرفين و للمطالبة بحقوقهم، المسيرات دى انضم لها نشطاء مسيحين و مسلمين من ايديولوجيات مختلفه كتضامن عن حق التظاهر و حرية التعبير و المساوة بين المصريين. المسيرة انتهت بمدبحة راح ضاحيتها اكتر من 25 مصرى ، اغلبهم مسيحين ،و اتصاب فيها المئات. المدبحة دى اتهم بتنفيذها و التحريض عليها المجلس العسكرى ،اللى مسك حكم البلد من 11 فبراير ، و سياسيين من الحزب الوطنى الديمقراطى المنحل جنب المتطرفين . بعد ثورة 25 يناير ظهرت على الساحه بشكل واضح و كبير جماعات دينيه متطرفه و متعصبه بتنادى بتأسيس دوله دينيه فى مصر و انتشرت الافكار الظلاميه و الهوس الدينى فى ربوع مصر. و اعتدى المتطرفين على اضرحه اوليا مصر المسلمين اللى بيجلهم الصوفيين و كانو دايماً ليهم احترام و مكانه فى قلوب المصريين عبر تاريخ مصر ، معظم الاعتدائات كان على المصرين الاقباط و على كنائس و اتحرقت كنيسة العذراء فى امبابه فى 7 مايو 2011 و اعتدى المتطرفين على كنيسة مارجرجس فى قرية المريناب فى ادفو فى محافظة اسوان فى 30 سبتمبر 2011.